In-Nifs tal-Ħajja In-nifs t'Alla ħa l-ħajja. 'Ma l-qalb tħabbat bir-ritmu meqjus Ta' tarbija kosmonawta Titmattar f'ġuf niedi u mkenni Tgħarblilna moħħna Għal elf tweġiba. Żmien ilu tnissel mill-bhejjem il-bniedem; llum uman Fiċ-ċelluli ħajjin riproduttivi Wisq qabel jiltaqgħu s-sessi. Waqt li fil-ġuf, Żerriegħa mdakkra tikber, tieħu l-għamla, Ir-ruħ tistenna, U meta tidħol tgħammar, Issir ħaġa waħda ruħ u ġisem, Jew ġisem għalih, ruħ għaliha2 Għax għandu ruħ għalih Sar bniedem ġdid għal kollox, Indipendenti Minn min sawwru. L-anqas tistgħaġeb Jekk jitwieled minn omm verġni, Bħaż-żnażan bgħula Asseswali.